অনির্দিষ্ট কালের জন্য বন্ধ করে দেওয়া হল চারুচন্দ্র কলেজ, অধ্যক্ষ সহ অধ্যাপকরা নিরাপত্তাহীনতায় ভুগছেন এমনই জানানো হয়েছে, তারপরই কালরাতে বন্ধ করে দেওয়া হয়েছে স্কুল, নিরাপত্তারক্ষীকে সরানো নিয়ে মঙ্গলবার রাত থেকেই উত্তপ্ত হয়ে ওঠে চারুচন্দ্র কলেজ। বেলা দু'টো থেকে কলেজের অধ্যক্ষকে ঘেরাও করে পড়ুয়া। রাত ৯টা পর্যন্ত এই অবস্থান চলে। পরিস্থিতি চরম অশান্তিতে পৌঁছয় রাতে। সে সময় কিছু উত্তেজিত ছাত্র বেশকিছু অধ্যাপককে শারীরিকভাবে হেনস্থা করে বলে অভিযোগ। এরপর ছাত্ররা অবস্থান তুলে নিলেও অধ্যাপকরা পাল্টা আন্দোলন শুরু করেন।এর পরই ছাত্র সংসদের কয়েকজন সদস্য কলেজের মধ্যে একজন অধ্যাপক ও এক অশিক্ষক কর্মচারীকে মারধর করে বলে দাবি অধ্যক্ষের। বিষয়টি নিয়ে অধ্যাপকরা টালিগঞ্জ থানায় অভিযোগ দায়ের করেন। রাতভর কলেজের সামনে অবস্থানও করেন অধ্যাপকরা।